text: জগন্নাথপুরে মৎস্য সপ্তাহ উপলক্ষ্যে র‌্যালি ও আলোচনা সভা
  সিলেটভিউ টুয়েন্টিফোর ডটকম, ২০১৯-০৭-১৮ ২০:৪৩:২৪
  নিজস্ব প্রতিবেদক, জগন্নাথপুর :: 'মৎস্য চাষে গড়বো দেশ, বঙ্গবন্ধুর বাংলাদেশ, মৎস্য সেষ্টরের সমৃদ্ধি, সুনীল অর্থনীতির অগ্রগতি'- এই প্রতিপাদ্যকে সামনে রেখে সারাদেশের মতো সুনামগঞ্জের জগন্নাথপুরে জাতীয় মৎস্য সপ্তাহ ২০১৯ এর বিভিন্ন কর্মসূচি পালন করা হচ্ছে।
  এ উপলক্ষ্যে বৃহস্পতিবার (১৮ জুলাই) দুপুরে এক বর্ণাঢ্য র‌্যালি ও আলোচনা সভা অনুষ্ঠিত হয়।
  র‌্যালিটি উপজেলা সদরের গুরুত্বপূর্ণ রাস্তা প্রদক্ষিণ করে স্থানীয় আব্দুস সামাদ আজাদ অডিটরিয়ামে এক আলোচনা সভায় মিলিত হন।
  উপজেলা নির্বাহী কর্মকর্তা ইয়াসির আরাফাতের সভাপতিত্বে ও উপজেলা মৎস্য কর্মকর্তা আখতারুজ্জামান সরকারের পরিচালনায় আলোচনা সভায় বক্তব্য রাখেন উপজেলা চেয়ারম্যান আতাউর রহমান, মহিলা ভাইস চেয়ারম্যান ফারজানা আক্তার, উপজেলা প্রকৌশলী গোলাম সারোয়ার, কৃষি কর্মকর্তা শওকত ওসমান মঞ্জুমদার, উপজেলা শিক্ষা কর্মকর্তা জয়নাল আবেদীন, সমবায় কর্মকর্তা দেলোয়ার হোসেন, জনস্বাস্থ্য প্রকৌশলী আব্দুর রব সরকার প্রমুখ। পরে উপজেলা পরিষদের পুকুরে বিভিন্ন জাতের ২০ কেজি পোনা অবমুক্ত করা হয়।
  ১৮ জুলাই থেকে ২৩ জুলাই পর্যন্ত দেশব্যাপী জাতীয় মৎস্য সপ্তাহ, ২০১৯ উদযাপন উপলক্ষে জাতীয় কর্মসূচীর অংশ হিসেবে জগন্নাথপুর উপজেলা মৎস্য দপ্তর কর্তৃক আয়োজিত সপ্তাহব্যাপী নানা অনুষ্ঠানমালার কার্যক্রম বৃহস্পতিবার থেকে শুরু হয়েছে।